2.  2. ลักษณะการประกอบธุรกิจ

3.  

2.1 ประวัติความเป็นมาและภาพรวมการประกอบธุรกิจของบริษัท

บริษัทหลักทรัพย์จัดการกองทุน เอ็มเอฟซี จำกัด (มหาชน)
เป็นบริษัทจัดการกองทุนแห่งแรกของประเทศจดทะเบียนประกอบธุรกิจเมื่อวันที่ 14 มีนาคม 2518
ภายใต้ชื่อเมื่อจดทะเบียนแรกเริ่มว่า “บริษัท กองทุนรวม จำกัด”
โดยมีวัตถุประสงค์ในการจัดตั้งให้เป็นสถาบันการเงินที่มีส่วนร่วมในการระดมเงินออมจากประชาชนทั่วไปเพื่อพัฒนาตลาดทุนของประเทศ
ทั้งนี้ เป็นการร่วมมือระหว่างรัฐบาลไทยและบรรษัทการเงินระหว่างประเทศ (International
Finance Corporation หรือ IFC)
และได้รับอนุญาตจากกระทรวงการคลังให้ประกอบธุรกิจหลักทรัพย์ประเภท “กิจการจัดการลงทุน”
เมื่อวันที่ 29 ธันวาคม 2518 ผู้ถือหุ้นใหญ่ของบริษัทในปัจจุบันประกอบด้วย กระทรวงการคลัง
ธนาคารออมสิน และบริษัทหลักทรัพย์ คันทรี่ กรุ๊ป จำกัด (มหาชน) ในปี 2536
บริษัทได้ดำเนินการขอจดทะเบียนเป็นบริษัทจดทะเบียนของตลาดหลักทรัพย์และได้รับความเห็นชอบการจดทะเบียนดังกล่าวเมื่อวันที่
12 พฤศจิกายน 2536 และในปี 2544 บริษัทได้ดำเนินการเปลี่ยนชื่อบริษัทกับกระทรวงพาณิชย์
โดยเปลี่ยนชื่อบริษัทจากเดิม “บริษัทหลักทรัพย์ กองทุนรวม จำกัด (มหาชน)” เป็นชื่อใหม่
“บริษัทหลักทรัพย์จัดการกองทุน เอ็มเอฟซี จำกัด (มหาชน)” เมื่อวันที่ 9 มีนาคม 2544 ทั้งนี้
เพื่อให้ชื่อของบริษัทสะท้อนถึงลักษณะการประกอบธุรกิจจัดการกองทุนที่ชัดเจนมีความโดดเด่น
และเป็นที่จดจำได้ง่ายสำหรับลูกค้าและนักลงทุนทั่วไป ในขณะเดียวกันบริษัทได้ปรับเปลี่ยนสัญลักษณ์
(Logo) ของบริษัทใหม่ในโอกาสนี้ด้วย

ธุรกิจจัดการกองทุนที่บริษัทได้รับอนุญาตให้ดำเนินการมี 3 ประเภท โดยมีรายละเอียดดังนี้

1.  กองทุนรวม ได้รับอนุญาตจากกระทรวงการคลัง ให้ประกอบธุรกิจหลักทรัพย์ประเภท

“กิจการจัดการลงทุน” ตามใบอนุญาตเลขที่ 103/2518 เมื่อวันที่ 29 ธันวาคม 2518
ทำหน้าที่บริหารจัดการกองทุน
ภายใต้การกำกับดูแลของสำนักงานคณะกรรมการกำกับหลักทรัพย์และตลาดหลักทรัพย์
โดยบริหารจัดการกองทุนกองทุนรวมทุกประเภทรวมถึงกองทุนรวมอสังหาริมทรัพย์

2. กองทุนสำรองเลี้ยงชีพ
ได้รับอนุญาตจากกระทรวงการคลังให้เป็นผู้จัดการกองทุนสำรองเลี้ยงชีพตามกฎกระทรวงการคลัง
ฉบับที่ 162 (พ.ศ. 2526) ในปี 2527
โดยอยู่ภายใต้การกำกับดูแลของสำนักงานคณะกรรมการกำกับหลักทรัพย์และตลาดหลักทรัพย์
บริษัททำหน้าที่บริหารกองทุนและดูแลงานด้านระบบทะเบียนสมาชิกให้กับกลุ่มลูกค้าที่หลากหลาย อาทิ
รัฐวิสาหกิจ ภาคเอกชน สถาบันการศึกษา และสหกรณ์
โดยมีเป้าหมายในการสร้างความพึงพอใจสูงสุดต่อสมาชิกและคณะกรรมการกองทุน
บริษัทมีรูปแบบกองทุนหลายประเภทที่มุ่งเน้นให้ตรงตามความต้องการของลูกค้า
ภายใต้การบริหารความเสี่ยงที่

สมาชิกยอมรับได้ การให้คำปรึกษาเรื่องต่างๆ ที่เกี่ยวกับกองทุน การรับโอนกองทุน
(เปลี่ยนผู้จัดการกองทุน) การจัดทำข้อบังคับกองทุน
การดำเนินการยื่นจดทะเบียนกองทุนต่อนายทะเบียน และการจัดทำเอกสารต่างๆ
ของกองทุนตามข้อตกลง และภายใต้ข้อกำหนดของกฎหมาย หรือกฎระเบียบของนายทะเบียน

3. กองทุนส่วนบุคคล ได้รับอนุญาตจากกระทรวงการคลังให้ประกอบธุรกิจหลักทรัพย์ประเภท
“การจัดการกองทุนส่วนบุคคล” เมื่อวันที่ 15 มีนาคม 2540
ด้วยจุดมุ่งหมายที่จะขยายการให้บริการแก่นักลงทุนในรูปแบบต่างๆ
กองทุนส่วนบุคคลเป็นกองทุนที่สามารถกำหนดรูปแบบการลงทุนให้เป็นไปตามความต้องการของลูกค้าแต่ละราย
ซึ่งได้แก่ บุคคลธรรมดาทั่วไป นิติบุคคล รวมถึงคณะบุคคลทั้งชาวไทยและต่างประเทศ

4. นายทะเบียน บริษัทได้รับอนุญาตให้ทำหน้าที่เป็นนายทะเบียนหลักทรัพย์จากกระทรวงการคลังในปี
2525 และจากสำนักงานคณะกรรมการกำกับหลักทรัพย์และตลาดหลักทรัพย์ ในปี 2536
บริษัททำหน้าที่เป็นนายทะเบียนให้แก่กองทุนรวมทั้งในประเทศและต่างประเทศที่บริษัทเป็นผู้จัดการกองทุน
โดยในปัจจุบันบริษัทเป็นนายทะเบียนกองทุนรวมจำนวน 107 กองทุน
และกองทุนสำรองเลี้ยงชีพจำนวน 42 กองทุน

2.2 การเปลี่ยนแปลงและพัฒนาการที่สำคัญเกี่ยวกับการประกอบธุรกิจและการบริหารงาน ในรอบ 5
ปี

-   ปี 2549 บริษัทได้จัดตั้งกองทุนรวมเอ็มเอฟซี อินเตอร์เนชั่นแนล สปอท
    ซึ่งเป็นกองทุนรวมที่ลงทุนในต่างประเทศ มูลค่าทรัพย์สินสุทธิ 775 ล้านบาท 

-   ปี 2550 บริษัทได้จัดตั้งกองทุนเปิดเอ็มเอฟซี เอนเนอร์จี ฟันด์
    ซึ่งเป็นกองทุนรวมที่เน้นลงทุนในธุรกิจหรือกิจการที่เกี่ยวข้องกับพลังงาน หรือพลังงานทดแทน
    หรือธุรกิจหรือกิจการที่มีส่วนในการสนับสนุนนโยบายของภาครัฐด้านพลังงาน
    และเสนอขายให้แก่นักลงทุนสถาบัน โดยมีเงินผูกพันจองซื้อทั้งสิ้น 2,456 ล้านบาท

-   ปี 2551 บริษัทได้จัดตั้งกองทุนรวมออมสิน
    ซึ่งเป็นกองทุนรวมที่เน้นลงทุนในตราสารแห่งทุนที่ธนาคารออมสินถือครองเป็นหลัก
    เปิดเสนอขายให้แก่นักลงทุนทั่วไป มูลค่าเริ่มต้น 7,500 ล้านบาท นอกจากนี้
    บริษัทได้จัดตั้งกองทุนในกลุ่ม Smart Wealth Solution Family ประกอบด้วย 4 กองทุน
    แต่ละกองทุนจะมีสัดส่วนการลงทุนขึ้นอยู่กับ Risk และ Wealth เป็นเกณฑ์
    มูลค่าโครงการรวมทั้งสิ้น 6,000 ล้านบาท ในส่วนของกองทุนรวมอสังหาริมทรัพย์
    บริษัทได้จัดตั้งกองทุนรวมอสังหาริมทรัพย์มัลติเนชั่นแนลเรสซิเดนซ์ฟันด์ (MFC
    Multi-National Residence Fund) ซึ่งเป็นกองทุนรวมอสังหาริมทรัพย์ มูลค่าโครงการ
    1,075 ล้านบาท และกองทุนรวมอสังหาริมทรัพย์ นิชดาธานี 2 (Nichada Thani
    Property Fund 2) มูลค่าโครงการ 1,004 ล้านบาท ซึ่งทั้ง 2
    กองทุนได้รับความสนใจจากนักลงทุนเป็นจำนวนมาก

-   ปี 2552 บริษัทประสบความสำเร็จอย่างสูงในการจัดตั้งและบริหารจัดการกองทุนประเภท
    Target Fund โดยสามารถปิดกองทุนเมื่อบริหารได้ผลตอบแทนตามเป้าหมาย ได้ถึง 6
    กองทุนคือ กองทุนเปิดเอ็มเอฟซี อินเตอร์เนชั่นแนล ออยล์ ฟิฟทีน ซีรี่ส์ 1 (MFC
    International Oil Fifteen Series 1)   กองทุนรวมเอ็มเอฟซี อินเตอร์เนชั่นแนล
    บริค รีคัฟเวอรี่ (MFC International BRIC Recovery
    Fund)  กองทุนเปิดเอ็มเอฟซีโพรฟิต 10 ซีรี่ส์ 3 (MFC Profit 10 Series 3
    Fund) กองทุนเปิดเอ็มเอฟซีสปอท 10 ซีรี่ส์ 1 (MFC SPOT 10 Series 1 Fund) 
    กองทุนเปิดเอ็มเอฟซี อินเตอร์เนชั่นแนล บริค รีคัฟเวอรี่ ซีรี่ส์ 2 (MFC International
    BRIC Recovery Series 2 Fund) และ กองทุนเปิดเอ็มเอฟซี อินเตอร์เนชั่นแนล
    เอนเนอร์จี เทน ฟันด์ (MFC International Energy Ten Fund)

-   ปี 2553 บริษัทประสบความสำเร็จอย่างสูงต่อเนื่องจากปี 2552
    ในการจัดตั้งและบริหารจัดการกองทุนประเภท Target Fund ในปีนี้
    โดยสามารถปิดกองทุนเมื่อบริหารได้ผลตอบแทนตามเป้าหมาย ได้ถึง 8 กองทุนคือ
    กองทุนเปิดเอ็มเอฟซีสปอท 10 ซีรี่ส์ 2 (MFC SPOT 10 Series 2 Fund)
    กองทุนเปิดเอ็มเอฟซีโพรฟิต 10 ซีรี่ส์ 2 (MFC Profit 10 Series 2 Fund)
    กองทุนเปิดเอ็มเอฟซีสปอท 10 ซีรี่ส์ 3 (MFC SPOT 10 Series 3
    Fund) กองทุนเปิดเอ็มเอฟซีสปอท 9.99 (MFC SPOT 9.99 Fund)  กองทุนเปิดเอ็มเอฟซี
    อินเตอร์เนชั่นแนล ไชน่า เทน (MFC International China Ten Fund) 
    กองทุนเปิดเอ็มเอฟซี อินเตอร์เนชั่นแนล เรียลเอสเตท เทน ฟันด์ (MFC International
    Real Estate Ten Fund) กองทุนเปิดเอ็มเอฟซีสปอท 10 ซีรี่ส์ 4 (MFC SPOT 10
    Series 4 Fund) และ กองทุนเปิดเอ็มเอฟซีสปอท 10 ซีรี่ส์ 5 (MFC SPOT 10 Series
    5 Fund) มีมูลค่าโครงการทั้งสิ้น 3,376 ล้านบาท

นอกจากนี้ บริษัทได้จัดตั้งกองทุนรวมอสังหาริมทรัพย์เอ็มเอฟซี - ดับบลิวเอชเอ พรีเมี่ยม แฟคทอรี่
แอนด์แวร์เฮ้าส์ ฟันด์ (MFC-WHA Premium Factory and Warehouse Property Fund)
มูลค่าโครงการ 1,283 ล้านบาท กองทุนเปิดเอ็มเอฟซี อินเตอร์เนชั่นแนล เรียลเอสเตท ฟันด์
(MFC International Real Estate Fund)
ซึ่งเป็นกองทุนรวมกองแรกที่ลงทุนในหน่วยลงทุนของกองทุนรวมอสังหาริมทรัพย์และตราสารของกองทุนอสังหาริมทรัพย์ในประเทศต่างๆ
ทั่วโลก รวมถึงได้จัดตั้งกองทุนเปิดเอ็มเอฟซี อินเตอร์เนชั่นแนล โกลด์ เพื่อการเลี้ยงชีพ (MFC
International Gold Retirement Fund)

  2.3 โครงสร้างรายได้

+-----------+--------------+--------+-----+-----+-----+----+-----+-----+
| ปร        | ดำเนินการโดย  | %      | ปี   | %   | ปี   | %  | ปี   | %   |
| ะเภทรายได้ |              |        | 2   |     | 2   |    | 2   |     |
|           |              | กา     | 551 |     | 552 |    | 553 |     |
|           |              | รถือหุ้นข |     |     |     |    |     |     |
|           |              | องบริษัท |     |     |     |    |     |     |
+-----------+--------------+--------+-----+-----+-----+----+-----+-----+
| รายได้จาก  | บริษัทหลักทร    | -      | 517 | 92  | 548 | 9  | 694 | 94  |
|           | ัพย์จัดการกองทุน |        | .79 | .41 | .24 | 4. | .01 | .44 |
| ค่าธรรมเนีย | เอ็มเอฟซี จำกัด |        |     |     |     | 41 |     |     |
| มและบริการ | (มหาชน)      |        |     |     |     |    |     |     |
+-----------+--------------+--------+-----+-----+-----+----+-----+-----+
| ดอกเบี้ยแ   | บริษัทหลักทร    | -      | 35  | 6   | 23  | 4. | 27  | 3   |
| ละเงินปันผล | ัพย์จัดการกองทุน |        | .38 | .31 | .64 | 07 | .87 | .79 |
|           | เอ็มเอฟซี จำกัด |        |     |     |     |    |     |     |
|           | (มหาชน)      |        |     |     |     |    |     |     |
+-----------+--------------+--------+-----+-----+-----+----+-----+-----+
| ส         | กองทุน Asean  | 33.33  | -   | -   | -   | -  | 3   | 0   |
| ่วนแบ่งกำไร | Investment   |        |     |     |     |    | .21 | .44 |
| ในบริษัทร่วม | Trust        |        |     |     |     |    |     |     |
|           |              |        |     |     |     |    |     |     |
|           | และ          |        |     |     |     |    |     |     |
|           | บริษัทไทยเอ็กซิม |        |     |     |     |    |     |     |
|           | อ            |        |     |     |     |    |     |     |
|           | ินเตอร์เนชั่นแนล |        |     |     |     |    |     |     |
|           | จำกัด         |        |     |     |     |    |     |     |
+-----------+--------------+--------+-----+-----+-----+----+-----+-----+
| รายได้อื่น   | บริษัทหลักทร    | -      | 7   | 1   | 8   | 1. | 9   | 1   |
|           | ัพย์จัดการกองทุน |        | .17 | .28 | .80 | 52 | .80 | .33 |
|           | เอ็มเอฟซี จำกัด |        |     |     |     |    |     |     |
|           | (มหาชน)      |        |     |     |     |    |     |     |
+-----------+--------------+--------+-----+-----+-----+----+-----+-----+
| รวมทั้งสิ้น   |              |        | 560 | 100 | 580 | 10 | 734 | 100 |
|           |              |        | .34 | .00 | .68 | 0. | .89 | .00 |
|           |              |        |     |     |     | 00 |     |     |
+-----------+--------------+--------+-----+-----+-----+----+-----+-----+